**INFORMĀCIJA PRETENDENTIEM**

**Liepājas pilsētas Būvvalde veic tirgus izpēti par pakalpojumu sniegšanu Liepājā Valsts svētku noformējuma ietvaros.**

Pasūtījuma Uzdevums:
Izstrādāt konceptuālo un vizuālo saturu un tehniskās realizācijas plānu gaismas projekcijas noformējumam Liepājā, no 2019.gada 11.novembra līdz 18. novembrim,
ar projicēšanas laiku, ik vakaru no pulksten 18.00 līdz 21.00.  Liepājā uz Liepājas Universitātes galvenās fasādes, Lielā ielā 14.

Pasūtījuma priekšmets:
Izveidot video projekciju par godu Lāčplēša dienai un Latvijas Republikas proklamēšanas dienai,
Video instalācijas vizuālajam saturam jāatspoguļo nacionālās identitātes idejas, aktualizējot pašapziņas un lepnuma sajūtas ikvienā, kas sirdī jūt piederību Latvijai.
Projekcijas saturam jābūt dinamiskam, risinātam atbilstoši pilsētvides kontekstam un labi saskatāmam no dažādiem skatpunktiem.
Pretendentam iesniedzot piedāvājumu jāpievieno Video projekcijas ieceres skices (statiskas), lai Pasūtītājam būtu saprotamas un uztveramas galvenās satura vadlīnijas.
Pretendentam jānodrošina pilns realizācijas komplekss, ietverot visus ar pasūtījuma kvalitatīvu izpildi saistītos tehniskos un mākslinieciskos risinājumus,
ņemot vērā laika un vides situāciju, laikapstākļus u.c. ārējus faktorus, kas var ietekmēt projekta veiksmīgu norisi.
Izpildītājs Pasūtījuma izpildes ietvaros nodrošina: Projektoru un pārējā nepieciešamā tehniskā aprīkojuma nodrošināšanu, cilvēkresursus norādītajā laikā projekcijas nepārtrauktas darbības nodrošināšanai, kvalitatīvu vizuālo saturu, izstrādātu atbilstoši iesniegtajai idejai.
Veidojot video projekcijas dizainu iespējams ietvert Liepājas Universitātes priekšlaukumā esošo koku dekoratīvo apgaismojumu, veidojot apjomīgu vizuālo saturu un gaismas dizaina efektus kontekstā ar apkārtējo vidi.

Tehniskās prasības:
**Izmantojamās iekārtas tips: Full HD, digitāls projektors
Izšķirtspēja (resolution) : 1.920 X 1.080
Spilgtums (brightness) : 20.000 center lumens/ 19.000 ANSI lumens
Attēla proporcijas (aspect ratio) 16:9**

Pretendentiem jāiesniedz:

* Video projekcijas ieceres skices;
* Cenas piedāvājums;
* Informācija par pretendenta kvalifikāciju;
* Informācija par pieredzi noformēšanas darbos ārtelpās iepriekšējo trīs gadu laikā;
* Informācija par civiltiesisko apdrošināšanu

Piedāvājuma iesniegšanas veids:

* Ar drošu elektronisko parakstu parakstītu piedāvājumu nosūtot uz e-pastu buvvalde@liepaja.lv ;
* Pašrocīgi parakstītu piedāvājumu ievietotu aizlīmētā aploksnē iesniedz klātienē Būvvaldē, Rožu iela 6, Liepājā.

Jautājumu gadījumā zvanīt Agita Ansule, *Liepājas pilsētas Būvvalde. Galvenā māksliniece*, tel. 63404737

**Piedāvājumus iesniegt līdz 05.11.2019. plkst.12:00.**